**Dohoda o elektronických objednávkach**

Táto dohoda sa vzťahuje na obchodné vzťahy medzi objednávateľom a Slovenskou legálnou metrológiou, n. o. (ďalej len „vykonávateľ“) uzatvorené prostredníctvom Elektronického objednávkového systému [*http://www.slm.sk*](http://www.slm.sk) (ďalej len „EOS“).

**Objednávateľ:**

So sídlom:

IČO:

DIČ:

IČ pre DPH:

Spoločnosť zapísaná v:

Bankové spojenie:

IBAN:

Štatutárny zástupca:

ďalej len *„objednávateľ“*

a

**Vykonávateľ: Slovenská legálna metrológia, n. o.**

So sídlom: Geologická 9966/1, 821 06 Bratislava- Podunajské Biskupice

IČO: 37 954 521

DIČ: 2021921880

IČ pre DPH: SK2021921880

Zapísaný v: Registri neziskových organizácií OÚ v Bratislave, pod č. OVVS/NO-1/2005

Bankové spojenie: VÚB a. s., pobočka Banská Bystrica

IBAN: SK69 0200 0000 0000 4993 7312

Štatutárny zástupca: Ing. Allan Silberhorn, riaditeľ

ďalej len *„vykonávateľ“*

**čl. I**

**Predmet dohody**

1. Predmetom dohody je akceptovanie dohodnutého procesu a uzatváranie objednávok elektronickou formou prostredníctvom EOS.
2. Objednávateľ má na základe tejto dohody právo objednávať služby poskytované vykonávateľom.
3. Vykonávateľ sa zaväzuje na základe prijatých objednávok vykonať objednané metrologické výkony a služby a objednávateľ sa zaväzuje riadne ich prevziať a zaplatiť cenu v zmysle platného cenníka metrologických výkonov.
4. Súhlas Objednávateľa so zasielaním elektronických faktúr Vykonávateľom:

Objednávateľ potvrdzuje, že v súlade s ustanovením § 71 ods. 1 písm. b) zákona č. 222/2004 Z. z. o dani z pridanej hodnoty v znení neskorších predpisov súhlasí so zasielaním elektronických faktúr na kontaktný e-mail pre zasielanie elektronických faktúr:  @

**čl. II**

**Elektronická objednávka**

1. Elektronickou objednávkou sa rozumie objednávateľom vyplnený a odoslaný elektronický formulár, ktorý je k dispozícii na danej webovej stránke <http://klient.slm.sk/>. Podmienkou platnosti elektronickej objednávky je pravdivé a úplné vyplnenie a odoslanie všetkých údajov a náležitostí podľa formulára EOS.
2. Všetky prijaté elektronické objednávky sú považované za návrh zmluvy a sú považované za záväzné.

**čl. III**

**Kontaktná osoba**

1. Objednávanie realizuje objednávateľ prostredníctvom kontaktnej osoby pre EOS, ktorej vykonávateľ zriadi registrovaný prístup.
2. Kontaktná osoba pre EOS:

Meno a Priezvisko: Ing. Martin Lipták

Tel.:

Mobil: 0907 805 715

e-mail: liptak@slm.sk

1. Vykonávateľ sa zaväzuje do 5. pracovných dní vytvoriť prístup a zaslať kontaktnej osobe pre EOS prístupové údaje. Prístupové údaje zasiela vykonávateľ písomne e-mailom na e-mailovú adresu uvedenú v bode 2. tohto článku.
2. Objednávateľ sa zaväzuje bezodkladne písomne informovať vykonávateľa o každej zmene údajov o kontaktnej osobe pre EOS, .
3. Vo veciach týkajúcich sa EOS (napr. zmena prístupových údajov, potvrdzovanie objednávok, úprava databázy a pod.) komunikuje vykonávateľ výhradne s kontaktnou osobou pre EOS.

**čl. IV**

**Práva a povinnosti vykonávateľa**

1. Vykonávateľ sa zaväzuje akceptovať formu elektronickej objednávky.
2. Vykonávateľ sa zaväzuje potvrdiť prijatie elektronickej objednávky do 2 pracovných dní odo dňa prijatia objednávky formou e-mailu na kontaktnú osobu pre EOS. V tejto lehote sa vykonávateľ zaväzuje zaslať objednávateľovi informáciu o prípadnom akceptovaní, resp. neakceptovaní objednávky.
3. Zaslaním akceptácie objednávky sa považuje zmluvný vzťah na základe objednávky za uzatvorený a záväzný pre obidve zmluvné strany.
4. V prípade výhrad vykonávateľa k doručenej objednávke je vykonávateľ povinný do 2 pracovných dní odo dňa prijatia objednávky formou e-mailu na kontaktnú osobu EOS uviesť, s akými skutočnosťami v objednávke nesúhlasí a navrhnúť zmeny a doplnenia objednávky.
5. Nedodržaním lehoty uvedenej v bode 2. tohto článku na vyjadrenie sa má za to, že objednávka bola zrušená v plnom rozsahu.
6. Vykonávateľ nezodpovedá za omeškanie metrologického výkonu a za škodu, ktorá bola spôsobená v dôsledku toho, že objednávateľ nezadal všetky požadované údaje alebo vyplnil registračný formulár chybne. Vykonávateľ tiež nezodpovedá za škodu, ktorá bola spôsobená objednávateľovi dôsledkom toho, že kontaktná osoba pre EOS zabudla svoje prístupové heslo alebo sa prístupové heslo objednávateľa dostalo do rúk nepovolaných osôb bez pričinenia vykonávateľa.

**čl. V**

**Práva a povinnosti objednávateľa**

1. Objednávateľ sa zaväzuje akceptovať elektronické potvrdenie objednávky vykonávateľom.
2. V prípade, ak má vykonávateľ výhrady k objednávke, je objednávateľ povinný do 2 pracovných dní odo dňa doručenia e-mailu zo strany vykonávateľa vyjadriť sa, k daným výhradám alebo doplneniam formou e-mailu na adresu vykonávateľa, z ktorej bol e-mail doručený. Ak objednávateľ akceptuje výhrady, pošle vykonávateľovi upravenú objednávku alebo navrhne ďalšie úpravy v objednávke.
3. V prípade nedodržania lehoty uvedenej v bode 2. tohto článku znamená, že výhrady a doplnenia objednávky neboli objednávateľom akceptované a objednávka sa považuje za zrušenú v plnom rozsahu

**čl. VI**

**Záverečné ustanovenia**

1. Táto dohoda nadobúda platnosť a účinnosť okamihom podpísania obidvomi zmluvnými stranami.
2. Metrologické služby poskytnuté na základe prijatých elektronických objednávok sa riadia podmienkami definovanými v Podmienkach účtovania k cenníku metrologických výkonov a služieb.
3. Dohoda sa uzatvára na dobu neurčitú.
4. Táto dohoda je vyhotovená v 3 vyhotoveniach, z ktorých objednávateľ obdrží 1 a vykonávateľ 2 vyhotovenia.

V        dňa:      V Bratislave, dňa :

.................................................................... ..............................................................

Ing. Allan Silberhorn

riaditeľ

Objednávateľ Vykonávateľ